પાલિકામાં ભાજપની બહુમતિ હોઇ પ્રથમ અઢી વર્ષ માટે પ્રમુખપદે મહિલા પ્રમુખ મીતાબેન પટેલ ચૂંટાઇ આવ્યા હતા. હવે આગામી અઢી વર્ષ માટે પ્રમુખપદ મેળવવા માટે ભાજપના મેન્ડેટ પર ચૂંટાઇ આવેલા સામાજિક અને શૈક્ષણિક રીતે પછાત વર્ગના ઉમેદવારો પોતાની દાવેદારી નોંધાવવા આગળ આવ્યા છે. ભાજપમાં સક્રિય રહી સંગઠનને મજબૂત બનાવવા માટે મહત્વની ભૂમિકા ભજવનાર કાંતિભાઇ ચાવડા વોર્ડ નં.૯ માંથી ચૂંટાઇ આવેલા છે અને પાલિકામાં ઉપપ્રમુખપદ સંભાળી ચૂક્યા છે. તેઓ આગામી અઢી વર્ષ માટેના પ્રમુખપદના દાવેદાર છે.